CELEX: 32010D0085
Language: fi
Date: 2010-02-09 00:00:00
Title: 2010/85/: Komission päätös, annettu 9 päivänä helmikuuta 2010 , paloteknistä käyttäytymistä koskevien luokkien vahvistamisesta tietyille rakennustuotteille sementti- ja kalsiumsulfaattitasoitteiden sekä tekohartsilattiatasoitteiden osalta (tiedoksiannettu numerolla K(2010) 772) (ETA:n kannalta merkityksellinen teksti)

11.2.2010   
            
            
               FI
            
            
               Euroopan unionin virallinen lehti
            
            
               L 38/17
            
         KOMISSION PÄÄTÖS,
   annettu 9 päivänä helmikuuta 2010,
   paloteknistä käyttäytymistä koskevien luokkien vahvistamisesta tietyille rakennustuotteille sementti- ja kalsiumsulfaattitasoitteiden sekä tekohartsilattiatasoitteiden osalta
   (tiedoksiannettu numerolla K(2010) 772)
   (ETA:n kannalta merkityksellinen teksti)
   (2010/85/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rakennusalan tuotteita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/106/ETY (1) ja erityisesti sen 20 artiklan 2 kohdan a alakohdan,
   sekä katsoo seuraavaa:
   
               (1)
            
            
               Direktiivissä 89/106/ETY todetaan, että rakennuskohteiden turvallisuuden tasossa kansallisella, alueellisella tai paikallisella tasolla olevien erojen huomioon ottamiseksi voi olla tarpeen vahvistaa perusasiakirjoissa luokat tuotteiden toimivuustasoille kunkin olennaisen vaatimuksen osalta. Nämä asiakirjat on julkaistu komission tiedonantona direktiivin 89/106/ETY (2) perusasiakirjoista.
            
         
               (2)
            
            
               Paloturvallisuuden olennaisen vaatimuksen osalta perusasiakirjassa N:o 2 luetellaan toisiinsa liittyviä toimenpiteitä, jotka yhdessä asettavat puitteet jäsenvaltioissa eri tavoin määriteltävälle paloturvallisuusstrategialle.
            
         
               (3)
            
            
               Perusasiakirjassa N:o 2 yksilöidään eräs näistä toimenpiteistä, joka perustuu palon syttymisen ja savun muodostumisen sekä näiden leviämisen rajoittamiseen tietylle alueelle rajoittamalla rakennustuotteiden alttiutta edesauttaa täyden palon syttymistä.
            
         
               (4)
            
            
               Tämän rajoittamisen taso voidaan ilmaista vain tuotteiden paloteknisen käyttäytymisen tasoerojen perusteella tuotteiden lopullisessa käyttösovelluksessa.
            
         
               (5)
            
            
               Yhdenmukaistettuna ratkaisuna otettiin käyttöön luokitusjärjestelmä, josta säädetään neuvoston direktiivin 89/106/ETY soveltamisesta rakennustuotteiden paloteknistä käyttäytymistä koskevan luokituksen osalta 8 päivänä helmikuuta 2000 tehdyssä komission päätöksessä 2000/147/EY (3).
            
         
               (6)
            
            
               Sementti-, kalsiumsulfaatti- ja tekohartsitasoitteiden ja -tasoitemateriaalien osalta on tarpeen käyttää päätöksellä 2001/147/EY vahvistettua luokitusta.
            
         
               (7)
            
            
               Monien päätöksen 2000/147/EY luokitukseen sisältyvien rakennustuotteiden ja/tai tarvikkeiden palotekninen käyttäytyminen on tarkkaan määritelty ja riittävän hyvin jäsenvaltioiden sääntelyviranomaisten tiedossa niin, että tämän ominaisuuden testaamista ei vaadita.
            
         
               (8)
            
            
               Tässä päätöksessä määrätyt toimenpiteet ovat rakennusalan pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Liitteessä luetellaan ne rakennustuotteet ja/tai -tarvikkeet, jotka täyttävät kaikki paloteknistä käyttäytymistä koskevat vaatimukset ja joita ei tarvitse erikseen testata.
   2 artikla
   Tämän päätöksen liitteessä luetellaan päätöksellä 2000/147/EY hyväksytyn, paloteknistä käyttäytymistä koskevan luokituksen mukaiset luokat, joita sovelletaan eri rakennustuotteisiin ja/tai -tarvikkeisiin.
   3 artikla
   Tuotteita on tarkasteltava tarvittaessa niiden lopullisen käyttösovelluksen mukaan.
   4 artikla
   Tämä päätös on osoitettu kaikille jäsenvaltioille.
   
      Tehty Brysselissä 9 päivänä helmikuuta 2010.
      
         
            Komission puolesta
         
         Günter VERHEUGEN
         
            Varapuheenjohtaja
         
      
   
   
      (1)  EYVL L 40, 11.2.1989, s. 12.
   
      (2)  EYVL C 62, 28.2.1994, s. 1.
   
      (3)  EYVL L 50, 23.2.2000, s. 14.
   
      LIITE
      Tämän liitteen taulukoissa luetellaan ne rakennustuotteet ja/tai -tarvikkeet, jotka täyttävät kaikki paloteknistä käyttäytymistä koskevat vaatimukset ja joita ei tarvitse erikseen testata.
      
         Taulukko 1
      
      
         Sementti- ja kalsiumsulfaattitasoitteiden paloteknistä käyttäytymistä kuvaavat luokat
      
      
                  Tuote (1)
                  
               
               
                  Kerroksen enimmäispaksuus
                  (mm)
               
               
                  Orgaanista ainesta
                  (paino-%)
               
               
                  Luokka (2)
                  
               
            
                  EN 13813 -standardin mukaiset sementtitasoitteet
               
               
                  30
               
               
                  < 20
               
               
                  E
               
            
                  EN 13813 -standardin mukaiset kalsiumsulfaattitasoitteet
               
            
         
      
         Taulukko 2
      
      
         Tekohartsilattiatasoitteiden paloteknistä käyttäytymistä kuvaavat luokat
      
      
                  Tuote (3)
                  
               
               
                  Kerroksen enimmäispaksuus
                  (mm)
               
               
                  Orgaanista ainesta
                  (paino-%)
               
               
                  Luokka (4)
                  
               
            
                  EN 13813 -standardin mukaiset täyteainetta sisältämättömät tekohartsilattiatasoitteet, joiden sideaine on epoksihartsia, polyuretaanihartsia, polymetyylimetakrylaattihartsia tai vinyyliesterihartsia
               
               
                  4
               
               
                  100
               
               
                  E tai Efl
                  
               
            
                  EN 13813 -standardin mukaiset täyteainetta sisältävät tekohartsilattiatasoitteet, joiden sideaine on epoksihartsia, polyuretaanihartsia, polymetyylimetakrylaattihartsia tai vinyyliesterihartsia ja joiden täyteaineena on kiviaines
               
               
                  10
               
               
                  < 75
               
            
                  EN 13813 -standardin mukaiset täyteainetta sisältävät tekohartsilattiatasoitteet, jotka sisältävät silikahiekkaa, joiden sideaine on epoksihartsia, polyuretaanihartsia, polymetyylimetakrylaattihartsia tai vinyyliesterihartsia ja joiden täyteaineena on kiviaines
               
               
                  10
               
               
                  < 75
               
            
         (1)  Asennettuna alustalle, jonka luokka on vähintään D-s2,d0, paksuus vähintään 12 mm ja tiheys vähintään 680 kg/m3.
      
         (2)  Luokka E komission päätöksen 2000/147/EY liitteen taulukon 1 mukaisesti, kun tasoitetta käytetään aluskerroksena.
      
         (3)  Asennettuna alustalle, jonka luokka on vähintään A2-s1,d0, paksuus vähintään 6 mm ja tiheys vähintään 1 800 kg/m3.
      
         (4)  Luokka E komission päätöksen 2000/147/EY liitteen taulukon 1 mukaisesti, kun tasoitetta käytetään aluskerroksena, tai luokka Efl komission päätöksen 2000/147/EY liitteen taulukon 2 mukaisesti, kun tasoitetta käytetään kulutuskerroksena.